| Medaljeoversikt |
| --- |
| Friidrett: |
| Konkurrerte for MaltaMalta Malta |
| Friidrett Det europeiske småstatsmesterskapet i friidrett |
| Bronse | Schaan 2018 |  400 m  |
| Bronse | Schaan 2018 |  1000 m stafett |
| Friidrett De europeiske småstatslekene |
| Bronse | Luxembourg 2013 |  4x400 m  |
| Friidrett Lag-EM i friidrett (Third League) |
| Sølv | Marsa 2017 |  400 m  |
| Bronse | Marsa 2017 |  4x400 m  |
| Gull | Tbilisi 2014 |  400 m  |

**Janet Richard** (født 7. mars 1998) er en maltesisk friidrettsutøver som konkurrerer i sprintløp. Hennes fremste internasjonale meritter er bronse på 400 meter ved Det europeiske småstatsmesterskapet i friidrett 2018 og sølv på 400 meter under Lag-EM i friidrett 2017 (Third League).

Idrettskarriere
---------------

2013
Richard deltok i De europeiske småstatslekene 2013, og deltok på Maltas stafettlag som fikk bronse på 4 x 400 meter stafett. Hun deltok også på 400 meter, der hun fikk sjuende beste tid i innledningsheatet, og nådde ikke finalen.

2014
Malta deltok i Third League i Lag-EM i friidrett 2014, og Richard vant der 400 meter. Hun deltok på 400 meter under Junior-VM i friidrett 2014, men ble der slått ut i innledningsheatet, der hun løp på 57,13 og fikk 29. beste tid. 

2015
Malta deltok i Third League igjen i Lag-EM i friidrett 2015. Richards kom der på fjerdeplass på 400 meter, og hun deltok også på 4 x 100 meter stafett, der Malta kom på fjerdeplass, og på 4 x 400 meter, der de kom på sjuendeplass. Malta satte nasjonal rekord på 4 x 100 meter, med tiden 46,24. I juli deltok hun i Ungdoms-VM i friidrett 2015 (U18), og kvalifiserte seg til semifinalen der, og løp på 55,37 i semifinalen, men nådde ikke finalen. Friidrett under Europalekene 2015 ble arrangert i sammenheng med Lag-EM i Baku, og Malta kom på niendeplass i denne lagkonkurransen. 

I De europeiske småstatslekene 2015 fikk hun sølv på 400 meter, bak Þórdís Eva Steinsdóttir fra Island. Malta kom her på fjerdeplass på 4 x 400 meter, med Richard på laget. 

2017
I De europeiske småstatslekene 2017 kom hun på fjerdeplass 400 meter, tre tideler bak Kalliopi Kountouri fra Kypros. Hun deltok igjen i Lag-EM i friidrett 2017, der Malta deltok i Third League, og fikk der sølv på 400 meter og bronse på 4 x 400 meter stafett. I U20-EM i friidrett deltlok hun på 400 meter, og ble slått ut i innledningsheatet. 

2018
Hun deltok i Det europeiske småstatsmesterskapet i friidrett 2018, og fikk der bronse på 400 meter, bak Kalliopi Kountouri og Gayane Chiloyan. Hun deltok også på Maltas stafettlag som fikk bronse på 1000 meter medleystafett.

Referanser
----------

1. ↑   World Athletics Database, World Athletics utøver-ID 292910[Hentet fra Wikidata]
2. ↑   World Athletics Database, World Athletics utøver-ID 292910, besøkt 24. november 2019[Hentet fra Wikidata]
3. ↑  Luxembourg 2013 - *4x400m, Women - Final* Arkivert 1. juli 2018 hos Wayback Machine. besøkt 22. juni 2018.
4. ↑  Luxembourg 2013 - *400m, Women - Final* Arkivert 23. juni 2018 hos Wayback Machine. besøkt 22. juni 2018.
5. 1 2  IAAF - Janet Richard - Results, besøkt 23. juni 2018.
6. ↑  European Athletics - *European Athletics Team Championships Thirs League - Baku 2015*, besøkt 23. juni 2018.
7. ↑  San Marino 2017 - *400m Women - Results* Arkivert 11. oktober 2017 hos Wayback Machine. besøkt 23. juni 2018.
8. ↑  CSSE 2018 - *Live Results* Arkivert 23. juni 2018 hos Wayback Machine. besøkt 18. juni 2018.

Eksterne lenker
---------------

* (en) Janet Richard – World Athletics Rediger på Wikidata